google/wiki40b huggingface dataset:
Ovca domáca

Ovca domáca (Ovis aries) je druh či poddruh z rodu ovca. Je to významné hospodárske zviera v svetovom i slovenskom poľnohospodárstve, hlavne v podhorských a horských oblastiach s vysokým zastúpením lúk a pasienkov. Hlavnými produktmi chovu oviec sú mäso a mlieko, vedľajšími produktmi sú vlna, rohovina, koža, vlnotuk a ovčí hnoj.

Odborné názvoslovie

Samica sa nazýva bahnica, samec je baran, mláďa je jahňa (samčie baránok, samičie jahnička). Mladá ovca pred prvým oplodnením sa nazýva jarka alebo jahnica. Gravidita ovce sa v zootechnike nazýva kotnosť a pôrod okotenie. Obdobie tvorby mlieka po okotení je laktácia. Maštaľ na celoročný chov oviec, alebo len na zimné ustajnenie, sa nazýva ovčiareň; letné ustajnenie na pastvinách sa uskutočňuje v košiaroch a nazýva sa košiarovanie.

Fylogenéza

Ovca domáca je pravdepodobne polyfyletického pôvodu, to znamená, že má predkov vo viacerých divých druhoch oviec. Divé formy oviec sú veľmi variabilné a tvoria veľa miestnych variet. Za predkov domácich oviec sú považované nasledovné druhy: muflóny, kaspická stepná ovca (archar) a skupina vysokohorských oviec, z nich predovšetkým argali.
Ovce sú blízko príbuzné s kozami, od ktorých sa odlišujú slznými jamkami, paznechtovými žľazami a tvarom a postavením rohov. Rohy oboch pohlaví kôz a oviec sú na báze šošovkovitého prierezu. Avšak rohy baranov majú trojboký prierez.
Seberíniho ulica

Popis

Ulica je situovaná v smere západ-východ. Na západnom konci ústi do Tomášikovej ulice. Z južnej strany do nej ústi Ulica Svätého Vincenta. Zo severnej strany do nej ústi Jašíkova ulica. Z južnej strany do nej ústi spojka s rovnobežnou Babuškovou ulicou. Tesne pred východným koncom ulice do nej z južnej strany ústi ulica Viliama Figuša-Bystrého. Na východnom konci slepo končí parkoviskom obytného súboru. Ulica je prejazdná po celej dĺžke.
Dominantným objektom je Kostol svätého Vincenta de Paul, situovaný hneď na križovatke s Tomášikovou ulicou. Kostol sa nachádza v areáli Misijnej spoločnosti sv. Vincenta de Paul, ktorý sa rozkladá južne od Seberíniho ulice.
Na severnej strane ulice sa nachádza administratívna budova, pôvodne postavená pre Generálne Riaditeľstvo OD Prior, a Hotel Bratislava pri križovatke s Jašíkovou ulicou.
V druhej polovici ulice od križovatky s Jašíkovou ulicou prevažujú panelové bytové domy. Ku koncu ulice sa nachádza Obchodné stredisko Kocka.
Simpsonovci

Námet

Základný koncept Simpsonovcov vymyslel ich tvorca Matt Groening za 15 minút, ktoré strávil v čakárni producenta Jamesa L. Brooksa, ktorému mal dať námet na animovaný seriál. Groening pôvodne uvažoval nad tým, že by vytvoril seriál podľa jeho komiksových stripov Life in Hell, no potom mu napadol námet na Simpsonovcov.

Film

V roku 2006 sa objavili správy, že Matt Groening súhlasí s celovečernou verziou seriálu. Film The Simpsons Movie, uvedený 27. júla 2007, má charakter dielu „pretiahnutého“ na dĺžku filmu. Príbeh filmu sa točí okolo Homera, ktorý zaviní najväčšiu katastrofu sveta. Celý film je vytvorený pomocou 2D technológie, na rozdiel od mnohých 3D animovaných filmov (ale i vo filme je niekoľko 3D scén, evidentne renderovaných pomocou počítača).
Louis Alexandre Auguste Chevrolat

Biografia

Narodil sa v Paríži. Louis Alexandre Auguste Chevrolat sa počas svojho života zaoberal hlavne chrobákmi (Coleoptera) a vtákmi (Aves). Entomológii sa venoval už od svojej mladosti, kedy pod vedením Pierra Andrého Latreilla, Auguste Dejeana a mnohých známych entomológov študoval hmyz, hlavne chrobákov. Stal sa významným odborníkom v tejto oblasti a napísal viac ako 250 odborných entomologických prác. Počas svojho života opísal viac ako 2000 druhov hmyzu, hlavne chrobákov. V roku 1832 bol jedným zo zakladateľov Société entomologique de France, francúzskej entomologickej spoločnosti. V roku 1850 sa stal jej prezidentom a v roku 1862 bol zvolený druhýkrát do tejto funkcie. V roku 1856 išiel do dôchodku. Zomrel v roku 1884 v Paríži.
Po jeho smrti bola jeho zbierka hmyzu rozdelená. Menšia časť zbierky sa nachádza t.č. v British Natural History Museum v Londýne.
Joe Thornton

Klubový hokej

Joe Thornton je stredný útočník. Je 193 cm vysoký a váži 106 kg (údaj z roku 2007). Od sezóny 2005-06 hráva za San José Sharks v americkej NHL kam bol vymenený z Bostonu, kde dovtedy pôsobil ako kapitán, za útočníkov Marca Sturma, Wayna Primeau a za obrancu Brada Stuarta. Hneď prvá sezóna bola úspešná, podarilo sa mu získať Art Ross Trophy za hráča s najvyšším počtom kanadských bodov v základnej časti. V sezóne 2004-05 (počas lockoutu v NHL) hral za Davos v švajčiarskej hokejovej lige.

Reprezentácia

Reprezentoval Kanadu s číslom 97 na majstrovstvách sveta v roku 2005. Menej než 5 minút pred koncom zápasu rozhodol o vyradení Slovenska vo štvrťfinále, keď strelil do Lašákovej siete rozhodujúci piaty gól a upravil stav zápasu na konečných 5:4 pre Kanadu. Hral aj na Zimných olympijských hrách v roku 2006, v roku 2010 vyhral olympijské zlato.
Épuisay

Poloha

Obec má rozlohu 23,52 km². Najvyšší bod je položený 182 m n. m. a najnižší bod 119 m n. m.

Obyvateľstvo

Počet obyvateľov obce je 759 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra T7

Tatra T7 je poslednou siedmou generáciou štvornápravových električiek, ktoré vyrábal podnik ČKD Praha.

Konštrukcia

Tatra T7 je štandardná štvornápravová jednosmerná motorová električka. Dizajn prebrala od modelu Tatra T5. T7 sa vyrábali na prelome 80. a 90. rokov 20. storočia.

Varianty

Na rozdiel od predchodcu Tatry T6 ktorá sa vyrábala v štyroch variantoch sa T7 vyrábala len v jednom podtype T7B5.
Simon Kuznets

Životopis

V roku 1922 sa rozhodol odísť za svojim otcom, ktorý opustil Rusko pred 1.svetovou vojnou, do USA. Vysokoškolské štúdium, ktoré začal v Rusku, tak dokončil v roku 1926 na Columbijskej univerzite, kde získal titul Ph.D. Po ukončení štúdia strávil rok a pol ako člen vedeckej spoločnosti. V rokoch 1927-1960 pôsobil ako zamestnanec Národného úradu pre ekonomický výskum, kde pracoval na národnom dôchodku a tvorbe kapitálu v USA. Jeho ostatné, prevažne výskumne orientované aktivity boli: námestník Úradu pre plánovanie a štatistiku, riaditeľ výskumu, vedúci Falk projektu pre ekonomický výskum v Izraeli.
Vo svojej vedeckej práci sa v období 1946-1968 zameral predovšetkým na porovnávaciu kvantitatívnu analýzu hospodárskeho rastu krajín. Ako profesor ekonómie a štatistiky vyučoval na Univerzite v Pensylvánii, ako profesor politickej ekonómie na Univerzite Johna Hopkinsa. Vyučoval ekonómiu na Harvarde. V roku 1971 získal Nobelovu cenu za ekonómiu.
Bol ženatý s Edith (Handler), s ktorou mal syna Paula Kuznetsa a dcéru Judith.
Avelgem

Obyvateľstvo

Obec má približne 9 603 obyvateľov (2010).
Saint-Mard-sur-Auve

Poloha

Obec má rozlohu 10,1 km². Najvyšší bod je položený 192 m n. m. a najnižší bod 147 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malá Zmrzlá dolina

Názov

Dávnejšie sa volala Malá Zamrzlá dolina. Jej názov je odvodený od Veľkej Zmrzlej doliny. Poliaci odvodili jej meno od jej polohy pod Jastrabou vežou.
Imrich Lichtenfeld

Životopis  

Lichtenfeld sa narodil 26. mája 1910, v Budapešti za čias Rakúsko-Uhorska do židovskej rodiny. Detstvo a dospievanie prežil v Bratislave. Jeho otec, Samuel Lichtenfeld, bol vrchným inšpektorom "pozsonyskej" polície a bývalým cirkusovým akrobatom. Lichtenfeld trénoval na Herculovom Gymnáziu, ktoré bolo vo vlastníctve jeho otca a kde vyučoval sebaobranu.
Lichtenfeld bol už od mladosti úspešný boxer, zápasník, a gymnasta. Súťažil na národných aj medzinárodných podujatiach a bol šampiónom a členom Slovenského národného zápasníckeho tímu. V roku 1928 zvíťazil na slovenskom šampionáte v zápasení, v kategórií mládeže, a v roku 1929 v kategórií dospelých na šampionáte v ľahkej a strednej váhe. V ten istý rok taktiež získal víťazstvo na národnom šampionáte v boxe a medzinárodnom šampionáte v gymnastike.

Vývoj Krav Maga

V prvej polovici 40tych rokov ohrozovali židov žijúcich v Bratislave antisemitské povstania. Spolu s ďalšími židovskými boxermi a zápasníkmi pomáhal Lichtenfeld v obrane ich židovskej komunity proti rasistickým skupinám. Hneď ako si uvedomil, že šport má málo spoločného so skutočným bojom, začal s vývojom systému techník pre praktickú sebaobranu v život-ohrozujúcich situáciách. Lichtenfeld v Krav maga zostavil súbor techník z viacerých bojových umení (Karate,Judo, Box...) a zjednodušil ich tak aby sa dali použiť v akejkoľvek situácii a boli postačujúce na rýchlu a účinnú sebaobranu a elimináciu protivníka.
Noyal-sur-Brutz

Poloha

Obec má rozlohu 7,71 km². Najvyšší bod je položený 112 m n. m. a najnižší bod 64 m n. m.

Obyvateľstvo

Počet obyvateľov obce je 575 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bignicourt-sur-Marne

Poloha

Obec má rozlohu 2,83 km². Najvyšší bod je položený 108 m n. m. a najnižší bod 100 m n. m.

Obyvateľstvo

Počet obyvateľov obce je 386 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
TV Bratislava

Program

Televízia každý deň vyrobí 2 hodiny nového programu. V pracovné dni vyrába aktuálne spravodajstvo a polhodinový magazín z mesta Metro Dnes, 2 krát týždenne diskusný program Beseda o piatej, publicistické programy a záznamy zo zastupiteľstiev. V osobitných programoch sa venuje aj jednotlivým mestským častiam Bratislavy. Programová skladba  obsahuje aj záujmové magazíny so zameraním na ženy, motoristov a informačné technológie.
Daiquiri

Pôvod

Názov dostal podľa kubánskej dedinky Daiquiri, vzdialenej 22 kilometrov od mesta Santiago de Cuba. Koktail vznikol v roku 1900 v santiagskom bare Venus. Vymyslela ho skupina amerických banských inžinierov pracujúcich pre železné bane v Daiquiri.

Zaujímavosti

Na tento svetoznámy koktail existuje množstvo variácií. Napríklad frozen daiquiri, ktoré sa nešejkuje, ale zmieša sa v mixéri spolu s drveným ľadom, čím získa krémovú, sorbet pripomínajúcu konzistenciu. Pridaním rôznych sirupov vznikajú obľúbené ovocné verzie ako mango-daiquiri, strawberry-daiquiri alebo banana-daiquiri.
Daiquiri bolo obľúbeným koktailom spisovateľa Ernesta Hemingwaya. Vytvoril dokonca svoj vlastný variant, ktorý nesie názov papa-doble a obsahuje dvojitú dávku rumu, grepovú šťavu a likér maraschino.
Martin Havlát

Klubový hokej

V roku 1999 bol draftovaný klubom Ottawa Senators v prvom kole ako 26. v celkovom poradí. V sezónach 2003–2005 hral za pražskú Spartu, Znojmo a Dinamo Moskva. Potom sa vrátil do klubu Ottawa Senators. V roku 2006 bol súčasťou výmeny v rámci ktorej putoval do klubu Chicago Blackhawks a pred sezónou 2009/10 ako voľný hráč podpísal zmluvu s Minnesotou Wild. Pred sezónou 2011/12 bol vymenený do klubu San José Sharks za Danyho Heatleyho. Nosí dres s číslom 24.
Licques

Poloha

Obec má rozlohu 18,36 km². Najvyšší bod je položený 176 m n. m. a najnižší bod 52 m n. m.

Obyvateľstvo

Počet obyvateľov obce je 1 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj III. Druget

Životopis

Narodil sa roku 1583. Otec Juraj, užhorodský župan a zemepán Trebišova a matka Eufrozína, rodená Dóciová (Dóczy), boli protestantmi. Juraj III. sa takisto hlásil ku kalvinizmu. 
V roku 1610 si vzal za manželku Katarínu Nádašdyovú, mladšiu dcéru Alžbety Bátoriovej, smutne preslávenej Čachtickej pani.
Predpokladá sa, že Juraj III. konvertoval pod vplyvom neskoršieho ostrihomského arcibiskupa Petra Pázmaňa, s ktorým sa pravdepodobne stretol počas štúdií v jezuitskom kolégiu v Prahe (r. 1605). Po návrate do Humenného sa stal veľkým podporovateľom rekatolizácie. Iné informácie dokladajú, že podobne ako Valentín-Homonnay bol Juraj vystavený tlaku veľmožov, aby prestúpil na katolícku vieru. Kým Valentín odolával, Juraj v roku 1609 zmenil vierovyznanie.
Po vypuknutí povstania Štefana Bočkaja museli jezuiti opustiť Sedmohradsko. Zastavili sa v Humennom a Juraj ich srdečne prijal. Živo sa zaujímal a požiadal o misionárov-jezuitov. Tí vyhoveli jeho želaniu a vyslali na misiu Jána Sentdordiho a Michala Brešku. Najskôr ich umiestnil v humenskom zemepanskom kaštieli. Potom im daroval bývalý františkánsky kláštor i s kostolom a príjem z niekoľkých osád. Vo farskom kostole kázali po slovensky, v bývalom františkánskom kostole po maďarsky.

Podporovateľ cirkevnej únie

Ako presvedčený katolík podporoval Juraj III. Druget aj snahy o uzatvorenie únie - dohody o obnovení jednoty - medzi nezjednotenými východnými kresťanmi a Rímskou cirkvou. V roku 1614 pozval na svoje panstvo gréckokatolíckeho peremyšľského biskupa Atanáza Krupeckého. Ten získal pre myšlienku únie asi 50 kňazov. Vyhlásenie sa malo uskutočniť na sviatok Zostúpenia Svätého Ducha v monastieri v Krásnom Brode pri Medzilaborciach, avšak pre nepokoje k nemu nakoniec nedošlo a únia sa zrealizovala až o 32 rokov neskôr. Baziliáni, ktorí túto úniu pripravovali, však ostali pôsobiť na jeho majetkoch naďalej.
Ján Arpáš

Klubová kariéra

V roku 1939 prišiel z malého bratislavského klubu Donaustadt SC do ŠK Bratislava, za ktorý odohral 166 zápasov a strelil 146 gólov. Najúspešnejšie boli pre neho vojnové roky, trikrát bol kráľom strelcov slovenskej futbalovej ligy. V sezóne 1943/44 dal pri dvanástich účastníkoch v lige 33 gólov. Šimonovanom strelil šesť gólov, Ružomberku 5, päťkrát dal v jednom zápase 4 góly. V sezóne 1947/48 hral za slávny Juventus Turín s bilanciou 18 zápasov / 6 gólov. Hneď pri svojom debute skóroval dvakrát v stretnutí Alessandria - Juventus Turín (1:3) . Cudzina a samota mu však nezachutili, v lete 1947 sa vybral domov na dovolenku a - zabudol sa vrátiť. Juventus protestoval, hráč dostal dvojročný dištanc, no po jeho skončení sa opäť objavil v belasom.

Reprezentačná kariéra

Ján Arpáš bol autorom historicky prvého aj posledného gólu reprezentácie Slovenska v období 1939-1944. Debutoval 27. augusta 1939 v Bratislave proti Nemecku (2:0). V poslednom zápase slovenskej reprezentácie 9. apríla 1944 s Chorvátskom (3:7) strelil všetky tri góly a stal sa prvým Slovákom, ktorý dosiahol v medzištátnom zápase hetrik.
Božena Fresserová

Životopis

Roku 1969 absolvovala štúdium spevu na Konzervatóriu v Bratislave, 1969-70 študijný pobyt na konzervatóriu v Leningrade. Od 1970 sólistka opery DJGT v Banskej Bystrici (dnes Štátna opera). Hlasové danosti a vokálne školenie ju predurčili k interpretácii náročných koloratúrnych a lyrických sopránových úloh svetového repertoáru. Venuje sa aj koncertnej činnosti.
Helfaut

Poloha

Obec má rozlohu 8,92 km². Najvyšší bod je položený 95 m n. m. a najnižší bod 23 m n. m.

Obyvateľstvo

Počet obyvateľov obce je 1 735 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v ľadovom hokeji žien do 18 rokov 2011

Top divízia

Turnaj Top divízie sa uskutočnil v dňoch 1.- 8. januára 2011 v hlavnom meste Švédska Štokholme. Hralo sa v dvoch halách: Husby Ishall a Stora Mossen.
Slavonín

Slavonín (nem. Schnobolin) je bývalá moravská obec, súčasná mestská štvrť a katastrálne územie štatutárneho mesta Olomouca. Nachádza sa na juhozápade mesta. V roku 2011 tu žilo 2 265 obyvateľov v 449 domoch. Súčasťou Slavovnína je aj bývalá obec Kyselov.
Prvá písomná zmienka o obci pochádza z roku 1141, no na mieste dnešnej mestskej štvrti bolo nájdené sídlisko z mladšej doby kamennej. Slavonín sa stal súčasťou metropoly Hanej k 1. máju 1974 pri jej rozširovaní.
Na úplnom konci druhej svetovej vojny bol Slavonín značne poškodený delostreľbou, potom zanikol dovtedajší priemysel a naopak tu v rámci okresu vzniklo roku 1948 jedno z prvých jednotných roľníckych družstiev a svoju činnosť začal aj Výskumný ústav zeleninársky.
Nachádza sa tu Aquapark Olomouc a v jeho priamom susedstve je aj obchodné centrum Haná. Od centra štvrti sú ale oddelené diaľnicou D46. Je tu veľké množstvo novostavieb, nakoľko tu prebieha bytová výstavba s veľkou kapacitou.
Raves

Poloha

Obec má rozlohu 4,02 km². Najvyšší bod je položený 550 m n. m. a najnižší bod 367 m n. m.

Obyvateľstvo

Počet obyvateľov obce je 442 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Salomon Wisdom

Reprezentácia Benin

Salomon Wisdom nastúpil v reprezentačnom priateľskom zápase 26. mája 2012, Burkina Faso – Benin zápas sa skončil remízou 2:2.
Naše vojsko

Naše vojsko (iný zápis: NAŠE VOJSKO) je české vydavateľstvo, ktoré sa zameriava na vydávanie odbornej literatúry s vojenskou, historickou a technickou tematikou, popri ktorej vydáva aj populárno-náučnú literatúru, beletriu (najmä detektívne, špionážne a vojnové romány). Bolo založené v roku 1945 ako štatutárne zariadenie ministerstva národnej obrany, pričom pod Ministerstvo obrany Českej republiky spadalo až do roku 1996, kedy bolo sprivatizované a jeho majiteľom sa stal Emerich Drtina, ktorý ho riadi do súčasnosti. Ročne vydáva 40 – 60 titulov (napr. v roku 2005 to bolo 57 kníh).
Saint-Ouen-sur-Iton

Poloha

Obec má rozlohu 14,19 km². Najvyšší bod je položený 266 m n. m. a najnižší bod 198 m n. m.

Obyvateľstvo

Počet obyvateľov obce je 916 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
XIII. obvod (Budapešť)

XIII. obvod, nazývaný aj Angyalföld, je budapeštiansky mestský obvod. Má rozlohu 13,44 km² a žije tu 108 815 obyvateľov (2003).
Predseda

Predseda (iné názvy: predsedajúci, zastarano predsedník) je funkcia vedúceho činiteľa určitej inštitúcie, organizácie a pod., teda toho, „kto niečomu predsedá“ (tzn. vedie resp. riadi rokovanie, schôdzu, činnosť a pod.).
Príkladom je predseda vlády, predseda parlamentu, predseda politickej strany, predseda predstavenstva akciovej spoločnosti, predseda správnej rady vysokej školy či predseda súdneho senátu. V niektorých organizáciách je predseda nositeľom titulu prezident.
Agathón z Atén

Agathón (starogr. Ἀγάθων) bol grécky sochár z rozhrania 1. storočia pred Kr. a 1. storočia po Kr.
Sochár Agathón pôsobil v Aténach za vlády rímskeho cisára Augusta. Starovekí autori nám o ňom nezanechali správy, ale svedectvom tvorby tohto umelca sú jeho fragmentárne signatúry, ktoré sa našli na dvoch bohato zdobených úlomkovitých podstavcoch z pentelského mramoru na aténskej Akropole. Nie je známe, aké sochy (alebo súsošia), zasvätené rôznymi ľuďmi, stáli na týchto podstavcoch. Uložené sú v epigrafickom múzeu v Aténach.
Agnosticizmus

Agnosticizmus (z gr. a- = ne-, gnosis = poznanie) je filozofický názor, stanovisko, podľa ktorého nie je možné poznať podstatu vecí alebo sveta. Ide predovšetkým o metafyzické tvrdenia o živote alebo o existencii Boha, bohov či samotnej podstaty sveta. Poznanie sa obmedzuje iba na skúsenosť, na javy a podobne. K zástancom agnosticizmu zaraďujeme Huma, Kanta a pozitivistov. Filozofiu agnosticizmu ďalej rozvíjali Thomas Henry Huxley, Robert G. Ingersoll a Bertrand Russell.
Termín agnosticizmus je plodom 19. storočia (Th. H. Huxley) a označuje vtedy pozitivistický názor, že problémy metafyzickej pravdy a najmä náboženské otázky nie sú zodpovedateľné. Táto tendencia pokračuje v neopozitivizme 20. storočia a radikalizuje sa natoľko, že agnosticizmus považuje princípy náboženstva z hľadiska jazykovej analýzy a tautológie za nezmysel (porovnaj s ignosticizmom), pretože ich pravdivosť nemožno empiricky ani potvrdiť ani vyvrátiť.
Agnostici vo väčšine prípadov nie sú ateisti, pretože a priori neodmietajú existenciu Boha.

Agnosticizmus podľa Huxleya

Agnosticizmus je metóda, ktorá spočíva v prísnej aplikácii jedného jediného základného princípu: pozitívne sa tento princíp dá vyjadriť takto: vo veciach rozumu používaj rozum bez toho, aby si sa dal rušiť inými vplyvmi.
Negatívne sa dá tento princíp vyjadriť takto: vo veciach rozumu nepovažuj za isté tvrdenia, ktoré neboli dokázané alebo ktoré sa dokázať nedajú.

Podľa V. Neffa

Agnosticizmus je náuka, podľa ktorej je ľudské poznanie obmedzené iba na vonkajšiu, zmyslovú podobu a hmotnú tvárnosť vecí, ktorú nemožno prekročiť.

Agnosticizmus podľa katolíckej vierouky

Agnosticizmus má viacero foriem. V určitých prípadoch agnostik odmieta popierať Boha, ba naopak, požaduje jestvovanie transcendentnej bytosti, ktorá sa však vraj nemôže zjaviť a o ktorej nikto nemôže nič povedať. V iných prípadoch sa agnostik nevyslovuje o existencii Boha a vyhlasuje, že ju nemožno dokázať, ba ani potvrdiť alebo poprieť.
Stanislav Kostlivý

Život

Narodil sa 30. októbra 1877 vo Viedni v rodine ministerského radcu, námestníka riaditeľa meteorologickej stanice na Hohe Warte. Jeho rodičia pochádzali z Česka, otvorene sa hlásili k českej národnosti, navštevovali Slovanskú besedu, kde našli priateľov zo Slovenska (dr. Blaho, dr. Štefánik), ale aj z iných slovanských národností. Vychodil c.k. štátne gymnázium vo Viedni XIX, maturoval v r. 1896. Vyštudoval medicínu na Lekárskej fakulte Viedenskej univerzity, promoval v r. 1902. V Slovanskej besede spoznal aj svoju manželku – dcéru českého ministra v Rakúsko-Uhorsku Antonína Rezka a najmladšej dcéry básnika Karla Jaromíra Erbena Bohuslavy. Vychovali spolu dve dcéry.
Po jeden a pol roku práce na chirurgicko-gynekologickom oddelení Všeobecnej štátnej nemocnice vo Viedni odišiel na chirurgickú kliniku LF Karlo-Ferdinandovej univerzity profesora Otakara Kukulu v Prahe. Po dosiahnutí odbornej kvalifikácie dostal miesto primára v meste Třebíč.
Roku 1919 sa celá rodina presťahovala do Bratislavy, kde vznikla bratislavská univerzita. Dekanom Lekárskej fakulty sa stal čerstvo vymenovaný riadny profesor chirurgie MUDr. Stanislav Kostlivý. Na Slovensko prišiel podľa prof. Čárskeho „na pravé miesto v pravý čas“ – tu prežil profesor Kostlivý najkrajšie roky z hľadiska profesionálneho aj osobného. Bol aj rektorom Komenského univerzity.

Po roku 1939 sa pomery na Slovensku výrazne zmenili – v roku 1941 musel odísť. Do konca života už žil v Prahe na penzii, pretože sa pre neho nenašlo miesto. Po skončení vojny ho jeho priatelia a žiaci volali naspäť na 1. chirurgickú kliniku do Bratislavy, ale choroba – pravdepodobne následok náruživého fajčenia – mu to nedovolila. Odborná verejnosť mu prisúdila charakteristiku Karla Přerovského z knihy Gaudeamus igitur o začiatkoch Lekárskej Fakulty Univerzity Komenského: bol "Habitus chirurgicus excesivus, Arbiter elegantiarum".
Zomrel 7. decembra 1946. Pochovaný je na Olšanskom cintoríne v Prahe v spoločnej hrobke s manželkou a predkami.

Dielo

Počas pôsobenia v Třebíči habilitoval spisom O chronických tyreotoxikózach. V Bratislave založil chirurgickú kliniku. Jeho inauguračná prednáška mala názov „Cesty a cíle moderní chirurgie.“ Vo svojej vedeckovýskumnej činnosti a klinickej praxi sa zameriaval na chirurgiu endokrinných žliaz, špeciálne strumy, liečbu gastro-duodenálnych vredov, tuberkulózu pľúc, ktorú liečil torakoplastikou. Zaoberal sa problémami urológie, traumatológie a chirurgickej röntgenológie.
Bol zakladateľom slovenskej chirurgickej školy – vychoval niekoľko generácií významných slovenských lekárov (podľa údajov univerzity 11 profesorov, 7 docentov a 33 primárov).
Od roku 1947 sú na jeho počesť na Slovensku každoročne usporiadané chirurgické kongresy – Kostlivého dni.
La Ville-aux-Bois-lès-Pontavert

Poloha obce

La Ville-aux-Bois-lès-Pontavert má rozlohu 8,32 km². Najvyšší bod je položený 98 m n. m. a najnižší bod 52 m n. m.

Obyvateľstvo

La Ville-aux-Bois-lès-Pontavert má 115 obyvateľov (2009).
Graf vývoja obyvateľstva:
Zdroje: INSEE

Pamiatky

Nachádza sa tu cintorín 564 padlých vojakov Spojeného kráľovstva a Nového Zélandu v I. svetovej vojne.